Ul levr klok a-walch eo, gant temoù eo sot ar vugale ganto : an emzivad o klask un tad  hag ur vamm… hag un istor-polis itriket mat ha gant kalzig a suspens evit bugale, dañjerus da vat ! Gant se, un daolenn eus buhez pemdez Rasmus hag e vignon war an hentoù a lak da brederiañ dousig war ster ar vuhez, ar frankiz, an evurusted… Gwirion eo an tudennoù. Neo ket ul levr teñval, kalz a brantadoù seder a zo, met leñvet e vez kalzig tro ar fin. Gant Les frères coeur de lion ha Ronya fille de brigand e kav din eo unan eus gwellañ romantoù Astrid Lindgren, honnezh o vezañ e-touez ar re wellañ a-fed lennegezh evit ar vugale, e Europa dan nebeutañ.